**Γρηγόρης Ι. Τσάλτας**

Ο Καθηγητής Γρηγόρης Ι. Τσάλτας είναι Ομότιμος Καθηγητής του Παντείου Πανεπιστημίου, Διευθυντής του Ευρωπαϊκού Κέντρου Περιβαλλοντικής Έρευνας και Κατάρτισης (ΕΚεΠΕΚ) του Παντείου Πανεπιστημίου και κάτοχος της Ευρωπαϊκής Έδρας Jean Monnet «Ευρωπαϊκή Ένωση και Αναπτυσσόμενες Χώρες».

1. ΕΚΠΑΙΔΕΥΣΗ

* Doctorat d’Etat en Droit με θέμα *La Grèce et le Droit de la Mer* από το Université de Nice, Faculté de Droit et des Sciences Economiques υπό την εποπτεία του Ακαδημαϊκού Dupuy, R.J.
* Diplôme d' Etudes Supérieures (DES), sur le Droit Public International, mention Droit du Développement, από το Institut du Droit de la Paix et du Développement, Université de Nice, Faculté de Droit et des Sciences Economiques
* Programme des Hautes Etudes des Communautés Européennes του Institut des Hautes Etudes Internationales, Université de Nice
* Diplôme από το Institut des Hautes Etudes Internationales, Université de Nice, ως υπότροφος
* Πτυχίο Πολιτικών Επιστημών από την Πάντειο ΑΣΠΕ με βαθμό «Λίαν Καλώς»

2. ΑΚΑΔΗΜΑΪΚΕΣ ΔΡΑΣΤΗΡΙΟΤΗΤΕΣ

*Διδακτικό και Ερευνητικό Έργο*

* Ομότιμος Καθηγητής του Παντείου Πανεπιστημίου (2017 - σήμερα).
* Καθηγητής στο Τμήμα Διεθνών Ευρωπαϊκών και Περιφερειακών Σπουδών του Παντείου Πανεπιστημίου, με γνωστικό αντικείμενο Δημόσιο Διεθνές Δίκαιο με έμφαση στο Διεθνές Δίκαιο της Θάλασσας, το Διεθνές Δίκαιο της Ανάπτυξης και στο Διεθνές Δίκαιο του Περιβάλλοντος (1982-2017).
* Κάτοχος Ευρωπαϊκής Έδρας Jean Monnet «Ευρωπαϊκή Ένωση και Αναπτυσσόμενες Xώρες» (1994 – σήμερα) και Συντονιστής και Διευθυντής του ομώνυμου Μεταπτυχιακού Κύκλου Σπουδών, σε συνεργασία με το Ινστιτούτο Διεθνών Σχέσεων του Παντείου Πανεπιστημίου (1994 – 2004).
* Ιδρυτικός Διευθυντής του Ευρωπαϊκού Κέντρου Περιβαλλοντικής Έρευνας και Κατάρτισης του Παντείου Πανεπιστημίου (2002 - σήμερα).
* Έχει διδάξει στα ακόλουθα Προγράμματα Μεταπτυχιακών Σπουδών: i) «Διεθνών και Ευρωπαϊκών Σπουδών/ Διεθνές και Ευρωπαϊκό Δίκαιο και Διακυβέρνηση», Πάντειο Πανεπιστήμιο, Τμήμα Διεθνών και Ευρωπαϊκών Σπουδών, κατευθύνσεις Διεθνές Δίκαιο και Διπλωματικές Σπουδές, Ευρωπαϊκό Δίκαιο και Πολιτική, Περιβάλλον και Βιώσιμη Ανάπτυξη/ Διεθνές και Ευρωπαϊκό Δίκαιο και Διακυβέρνηση του Περιβάλλοντος, ii) «Ναυτιλία, Μεταφορές και Διεθνές Εμπόριο», Πανεπιστήμιο Αιγαίου (Χίος), Τμήμα Ναυτιλίας και Επιχειρηματικών Υπηρεσιών, iii) «Διαχείριση και Μεταφορά Φυσικού Αερίου και Πετρελαίου», ΤΕΙ Δυτικής Μακεδονίας και Azerbaijan State University of Economics, iv) «Στρατηγικές Σπουδές Ασφάλειας», Πάντειο Πανεπιστήμιο και Σχολή Εθνικής Άμυνας, v) «Ευρωπαϊκές Κοινωνίες και Ευρωπαϊκή Ολοκλήρωση», Πανεπιστήμιο Αιγαίου (Λέσβος), Τμήμα Κοινωνιολογίας, vi) Τμήματος Ναυτιλιακών Σπουδών, Πανεπιστήμιο Πειραιώς.
* Επισκέπτης Καθηγητής στα ακόλουθα Πανεπιστημιακά Ιδρύματα: Cyprus College (Κύπρος), Frederick University (Κύπρος), ICADE. - Universidad Madrid (Ισπανία), International Centre of Postgraduate Studies, Dubrovnick (π. Γιουγκοσλαβία), Institut Européen - Université Catholique de Louvain (Βέλγιο), New York College, Αθήνα (Ελλάδα), Tilburg University (Ολλανδία), Université Cadi Ayat de Marakkech (Μαρόκο), Université Abobo Adjame, Abidjan (Ακτή Ελεφαντοστού), Université Jagiellonienne de Krakovie (Πολωνία), Université Paris Ι (Sorbonne) - Faculté de Droit (Γαλλία), University of Neapolis, Paphos (Κύπρος), Παιδαγωγική Ακαδημία Κύπρου (Κύπρος), Πανεπιστήμιο Αιγαίου (Ρόδος) - Τμήμα Μεσογειακών Σπουδών (Ελλάδα).
* Έχει διδάξει στη Διπλωματική Ακαδημία του Υπουργείου Εξωτερικών, τη Σχολή Εθνικής Άμυνας, τη Σχολή Εθνικής Ασφάλειας της Ελληνικής Αστυνομίας, το Εθνικό Κέντρο Δημόσιας Διοίκησης, τη Σχολή Αξιωματικών της Ελληνικής Αστυνομίας, την Αστυνομική Ακαδημία Λευκωσίας (Κύπρος), την Ανωτέρα Σχολή Πολέμου του Πολεμικού Ναυτικού, καθώς και στη Σχολή Μετεκπαίδευσης και Επιμόρφωσης της Ελληνικής Αστυνομίας.
* Επιβλέπων Καθηγητής σε δέκα ολοκληρωμένες διδακτορικές διατριβές και Μέλος σε πενήντα περίπου Εξεταστικές Επιτροπές διδακτορικών διατριβών και στο γνωστικό αντικείμενο του διεθνούς δικαίου και της διεθνούς πολιτικής στο Δημοκρίτειο Πανεπιστήμιο Θράκης (Τμήμα Νομικής), το Πανεπιστήμιο Πειραιά (Τμήμα Ναυτιλιακών Σπουδών), το Πανεπιστήμιο Αιγαίου (Τμήμα Ναυτιλίας και Επιχειρηματικών Υπηρεσιών και Τμήμα Μεσογειακών Σπουδών), το Αριστοτέλειο Πανεπιστήμιο Θεσσαλονίκης (Τμήμα Νομικής), το Πανεπιστήμιο Μακεδονίας (Τμήμα Διεθνών και Ευρωπαϊκών Σπουδών), το Εθνικό και Καποδιστριακό Πανεπιστήμιο (Τμήμα Πολιτικής Επιστήμης και Δημόσιας Διοίκησης), καθώς και το Τμήμα Κοινωνιολογίας, το Τμήμα Δημόσιας Διοίκησης, το Τμήμα Επικοινωνίας, Μέσων και Πολιτισμού, το Τμήμα Πολιτικής Επιστήμης και Ιστορίας, το Τμήμα Οικονομικής και Περιφερειακής Ανάπτυξης, το Γενικό Τμήμα Δικαίου και στο Τμήμα Διεθνών, Ευρωπαϊκών και Περιφερειακών Σπουδών του Παντείου Πανεπιστημίου.
* Συντονιστής της κατεύθυνσης «Περιβάλλον και Βιώσιμη Ανάπτυξη/ Περιβαλλοντική Διακυβέρνηση και Βιώσιμη Ανάπτυξη» του Μεταπτυχιακού Προγράμματος «Διεθνών και Ευρωπαϊκών Σπουδών» του Παντείου Πανεπιστημίου (2004-2017).
* Υπεύθυνος Καθηγητής του Cours Jean Monnet «Ευρωπαϊκό Θεσμικό Πλαίσιο και Προστασία του Περιβάλλοντος», στο πλαίσιο του Ευρωπαϊκού Προγράμματος Action Jean Monnet.
* Ακαδημαϊκός Υπεύθυνος και Ερευνητής σε σειρά ερευνητικών έργων στο πλαίσιο των Ευρωπαϊκών Προγραμμάτων TACIS, Πυθαγόρας ΙΙ - ΕΠΕΑΕΚ., EQUAL, ERASMUS+, Grundtvig-2, ΤΟΠΣΑ και σε μελέτες για λογαριασμό του Ευρωπαϊκού Κέντρου Περιβαλλοντικής Έρευνας και Κατάρτισης του Παντείου Πανεπιστημίου, του Γραφείου του Ευρωπαϊκού Κοινοβουλίου στην Ελλάδα, του Εθνικού Κέντρου Δημόσιας Διοίκησης και του Επιστημονικού Κέντρου Σχεδιασμού και Ανάλυσης του Υπουργείου Εξωτερικών
* Κύριος Ερευνητής σε προγράμματα των University of Leiden, Ecole Superieure de Commerce de Lyon, Université Jagiellonienne de Krakovie.
* Special Evaluator για προγράμματα στον τομέα του περιβάλλοντος για λογαριασμό της DG ΧΙ (Environment) της Ευρωπαϊκής Επιτροπής της Ευρωπαϊκής Ένωσης (1992).
* Προεδρεύων της Commission d’ Evaluation των Ελλήνων μεταφραστών στην Επιτροπή της Ευρωπαϊκής Ένωσης (1998).
* Μέλος της Editorial Committee του Evrigenis Yearbook of International and European Law και του Editorial Board του Aegean Review of the Law of the Sea and Maritime Law.

*Διοικητικό έργο*

* Πρύτανης του Παντείου Πανεπιστημίου (2011-2016). Πρόεδρος της Συνόδου των Πρυτάνεων (2013).
* Πρόεδρος (2010-2012) και Αναπληρωτής Πρόεδρος (1997-1999 και 2004-2006) του Τμήματος - Διεθνών και Ευρωπαϊκών Σπουδών του Παντείου Πανεπιστημίου.
* Διευθυντής Τομέα Διεθνών και Ευρωπαϊκών Θεσμών του Τμήματος Διεθνών και Ευρωπαϊκών Σπουδών (2002-2003 και 2009-2010).
* Μέλος σε περισσότερες από 20 επιτροπές ακαδημαϊκού και διοικητικού χαρακτήρα, με απόφαση της Συγκλήτου του Παντείου Πανεπιστημίου.
* Μέλος της Επιτροπής Ευρωπαϊκών Υποθέσεων της Συνόδου των Πρυτάνεων ως εκπρόσωπος του Παντείου Πανεπιστημίου (1992-1995).

3. ΔΡΑΣΤΗΡΙΟΤΗΤΕΣ ΣΕ ΔΙΕΘΝΕΙΣ ΚΑΙ ΕΘΝΙΚΟΥΣ ΘΕΣΜΟΥΣ

* Υπηρεσιακός Υπουργός Περιβάλλοντος Ενέργειας και Κλιματικής Αλλαγής (2012).
* Ιδρυτικός διευθυντής του Ευρωπαϊκού Κέντρου Αναπτυξιακών και Περιβαλλοντικών Μελετών (1991-2002).
* Ιδρυτικό μέλος και κατ’ επανάληψη εκλεγμένο μέλος του Δ.Σ. της Ελληνικής Εταιρείας Διεθνούς Δικαίου και Διεθνών Σχέσεων. Ειδικότερα, έχει διατελέσει: Ειδικός Γραμματέας, Γενικός Γραμματέας, Α’ Αντιπρόεδρος (δις) και Πρόεδρος (2016-2017).
* Ιδρυτικό μέλος της Διεθνούς Ένωσης του Δικαίου της Χωροταξίας - Association Internationale du Droit de l 'Urbanisme (AIDRU), με έδρα το Παρίσι, στην οποία έχει διατελέσει Αντιπρόεδρος.
* Μέλος στο Διοικητικό Συμβούλιο επιστημονικών φορέων, όπως το Ινστιτούτο του Αιγαίου του Δικαίου της Θάλασσας και του Ναυτικού Δικαίου, το Ινστιτούτο Διεθνών Σχέσεων του Παντείου Πανεπιστημίου, το Mediterranean Programme for International Environmental Law and Negotiation του Παντείου Πανεπιστημίου, το Ευρωπαϊκό Κέντρο Έρευνας και Κατάρτισης Δικαιωμάτων του Ανθρώπου και Ανθρωπιστικής Δράσης του Παντείου Πανεπιστημίου και το Εθνικό Δίκτυο Ερευνών Βιοποικιλότητας.
* Συνεργάτης της Επιτροπής Μελέτης Επιπτώσεων Κλιματικής Αλλαγής (ΕΜΕΚΑ) της Τράπεζας της Ελλάδος.

4. ΕΚΔΟΣΕΙΣ

Έχει συγγράψει 10 βιβλία και 120 άρθρα σε επιστημονικά περιοδικά και συλλογικά έργα, ενώ έχει επιμεληθεί 20 συλλογικούς τόμους και τόμους πρακτικών συνεδρίων, στην ελληνική, την αγγλική, τη γαλλική και την αρμενική γλώσσα.

Δημοσιεύσεις του κυκλοφορούν από τους εκδοτικούς οίκους: Ι. Σιδέρη, Παπαζήση, Σάκκουλα, Ασσέλια, Ποιότητα, Gutenberg, Παρατηρητής, Καλοκάθη, Springer, Pedone, Routledge, Martinus Nijhoff, Emerald, North-Holland, ενώ τα επιστημονικά του άρθρα φιλοξενούνται στα περιοδικά: Revue Hellénique de Droit International, Etudes Helléniques, Foreign Affairs, Aegean Working Papers, Middle East Forum, NMIOTC MIO Journal, Νόμος και Φύση, Επιθεώρηση Κυπριακού Δικαίου, Διεθνές Δίκαιο και Διεθνής Πολιτική, Ναυτική Επιθεώρηση, Στρατιωτική Επιθεώρηση.

Επιπλέον, πάνω από 50 άρθρα άποψης και συνεντεύξεις του έχουν δημοσιευθεί στα: Αθηναϊκό Πρακτορείο Ειδήσεων, Βήμα, Τα Νέα, Ναυτεμπορική, Οικονομικός Ταχυδρόμος, ο Φιλελεύθερος, Huffington Post, Η Φύση, Metropolis Free Press, Γεωπολιτική και Υδρόγειος, Γεωπολιτική, Athena Magazine, Επικαιρότητα, Κοινόν Κυπρίων, Σύγχρονα Θέματα, Νέα Οικολογία, Επίκαιρη, capital.gr, slpress.gr, neakriti.gr, enetpress.gr, livemedia.gr, zougla.gr κ.ά.

Μέρος του έργου του είναι διαθέσιμο on-line στο: <https://papers.ssrn.com/sol3/cf_dev/AbsByAuth.cfm?per_id=2072794>

5. ΔΙΑΚΡΙΣΕΙΣ

* Χρυσό Μετάλλιο του Δήμου Κυθήρων και Αντικυθήρων (2016).
* Chevalier dans l'ordre des Palmes Academiques της Γαλλικής Δημοκρατίας (2012).
* Χρυσούς Σταυρός του Αποστόλου και Ευαγγελιστού Λουκά από την Ιερά Μητρόπολη Θηβών και Λεβαδείας (2005).